
                                                       RAPORT DE SPECIALITATE

         privind modificarea HCL nr. 95/30.03.2022, respectiv de aprobare a documentatiei tehnico-economice - faza DALI, a indicatorilor tehnico-economici 
şi a Devizului General revizuit pentru obiectivul de investiție ” Reabilitare termica corp cladire   Gradinita PP6, Str. Tepes Voda( Ismail), nr. 17”

          Având în vedere Referatul de aprobare al proiectului de hotărâre, al Primarului Municipiului Timișoara și Proiectul de hotărâre privind modificarea HCL nr. 95/30.03.2022, respectiv de aprobare a documentatiei tehnico-economice - faza DALI, a indicatorilor tehnico-economici şi a Devizului General revizuit pentru obiectivul de investiție ” Reabilitare termica corp cladire   Gradinita PP6, Str. Tepes Voda( Ismail), nr. 17”prin care se propune aprobarea documentatiei tehnico-economice, a  indicatorilor tehnico-economici, a Devizului General si a Descrierii sumare a investitiei,
           Facem următoarele precizări:

Proiectul de investiţii urmăreşte îmbunătăţirea condiţiilor de învăţământ şi de desfăşurare a actului didactic pentru copiii şi personalul Grădiniţei cu Program Prelungit nr.6 Timişoara, prin reabilitarea termică şi adoptarea unor măsuri de creştere a eficienţei energetice a cladirii aferente, după implementare.
Iniţiativa investiţională propusă se încadrează în obiectivele SIDU 2015 – 2020 Polul de Creștere Timişoara – OS 3: Asigurarea unui mediu social intercultural, coeziv şi dinamic, favorabil progresului şi incluziunii (Programul P.3.4: Consolidarea unui învăţământ dinamic şi atractiv, adaptat cerinţelor pieţei muncii, vector al dezvoltării inteligente; Măsura M.3.4.2: Construcţia, extinderea, modernizarea şi dotarea spaţiilor de învăţământ) şi OS 4: Asigurarea unui habitat ecologic, confortabil şi atractiv (Măsura M.4.2.3: Eficientizarea energetică a clădirilor publice şi rezidenţiale; Proiectul nr. 337 – Reabilitarea termică a unităţilor de învăţământ preşcolar din Municipiul Timisoara.
         Proiectul de investiţii cuprinde lucrări de reabilitare termică a imobilului cu regim de înălţime P+1E+Pod. Lucrările se vor realiza în mod unitar pentru întreaga clădire, potrivit caracterului arhitectural al imobilului şi al zonei.
Lucrările de Reabilitare termică corp clădire Grădiniţa PP nr. 6, str. Ţepeş Vodă (Ismail) nr. 17 reprezintă, în ansamblu, un proiect de investiţii ce cuprinde realizarea următoarelor intervenţii asupra clădirii:
-consolidarea clădirii cu tencuieli armate cu plasă sudată pe o faţă a pereţilor exteriori;
-imbunătăţirea izolaţiei termice a clădirii (anveloparea cu vată bazaltică a pereţilor exteriori, reabilitarea tâmplăriei şi a învelitoarelor);
-izolarea cu vată bazaltică rigidă a plăcii peste etaj (zona de clădire orientată către stradă) şi a plăcii peste parter (zona de clădire orientată către curte), peste care se va monta duşumea din lemn;
-executarea de lucrări de reparaţii la faţade, soclu şi trotuare;
-repararea plăcii de beton de la nivelul balconului de acces şi refacerea acesteia prin consolidare şi extindere în lateral cu 30 cm;
-demolarea şi refacerea în totalitate a scării metalice;
-montarea a două copertine cu prindere la peretele existent, corespunzătoare fiecăruia dintre cele două accesuri în clădire;
-inlocuirea centralelor termice cu centrale pe gaz cu randament ridicat, în condensare;
-montarea instalaţiilor de reglaj termic pe zone încălzite şi perioadă de utilizare;
-modernizarea instalaţiilor sanitare, prin înlocuirea elementelor deteriorate sau nefuncţionale;
-modernizarea instalaţiei de iluminat, prin montarea de corpuri de iluminat cu senzori în spaţiile comune;
-reabilitarea construcţiei şi aducerea sa într-o stare ce respectă normativele în vigoare, referitoare la rezistenţă şi stabilitate, securitate la incendiu, igienă şi sănătate, protecţia mediuluişi protecţia împotriva zgomotului.
-prin proiect se urmărește creșterea eficienței energetice a clădiri școlii, îmbunătățirea condițiilor de confort termic interior, reducerea pierderilor de căldură și a consumurilor energetice, reducerea costurilor pentru încălzire și apă caldă de consum, reducerea emisiilor poluante generate de producerea, transportul și consumul de energie.
       Municipiul Timișoara a incheiat Contractul de prestare de  servicii nr.100/02.06.2020  cu operatorul economic S.C. Hentza Business S.R.L., avand ca obiect  realizarea  ”AUDIT ENERGETIC+DALI+PT- Reabilitare termica  gradinita cu program prelungit nr.6”, situat în Timisoara, Str. Tepes Voda( fostă Ismail), nr. 17, jud.Timis.
      Urmarea acestui contract operatorul economic S.C. Hentza Business S.R.L. a elaborat proiectul nr.70/2020 cu denumirea ,,Reabilitare térmica corp cladire Gradinita PP 6, Str. Tepes Voda( Ismail), nr. 17 , Timisoara”.
Procedura de întocmire a documentației necesare achiziției publice precum și urmărirea derulării contractului  s-a desfășurat de către Biroul Construcții Instalații, actual Serviciul  Reabilitari

La intocmirea  documentatiei s-a avut in vedere:
-  Certificatul de urbanism emis de Primaria TM nr. 2242 din 27.06.2019;
-  Tema de proiectare nr.SC2020-2698/04.02.2020

Prezentăm în continuare caracteristicile principale ale constructiei grupate astfel:
Situația actuală:
Imobilul cu regim de înălţime P+1 vizat de lucrările de intervenţie se află în intravilanul municipiului Timişoara, pe un teren în suprafaţă de 1604 mp, are o amprentă la sol de 401.00 mp şi o suprafaţă construită desfăşurată de 735.00 mp.
Accesul principal pe teren pentru cladirea gradiniţei se face din str. Ismail, latura de Sud. Accesul secundar se face din str. Brumărele, latura de Vest. Clădirea se află la intersecţia străzii Brumărele cu strada Ismail, fiind marginită pe două laturi de către aceste străzi. 



Vecinătăţi:la Nord: str. Brumărele nr. 4;
· la Sud: str. Ismail;
· la Est: str. Ismail nr. 19;
· la Vest: str. Brumărele.

Date seismice
În conformitate cu reglementările tehnice „Cod de proiectare seismică – Partea 1 – Prevederi de proiectare pentru clădiri” indicativ P100-1/2013, zonarea acceleraţiei terenului pentru proiectare pentru evenimente seismice având intervalul mediu de recurenţă IMR = 225 de ani şi 20% probabilitatea de depăşire în 50 de ani, zona studiată are, ag = 0,20 g, iar perioada de coţ, Tc = 0,7s.
În vederea realizării obiectivului de investiţii, a fost întocmit un Studiu Geotehnic care este anexat prezentei documentații şi face parte integrantă din aceasta.
Date geomorfologice şi geologice generale
Geologic, spațiul hidrografic Banat, prin amplasarea și suprafață relativ mare , dispune de condiții geologice variate și complexe. În bazinul Timiș-Bega, vârstă formațiunilor creste de la vest la est , cele mai vechi fiind cele cristaline ale pânzei getice și autohtonului danubian. Cristalinul pânzei getice este reprezentat în munții Semenic, Poiana Rusca și Dealurile Pogonisului printr-o serie mezometamorfica constituita din gneise oculare , șisturi amfibolice, micasisturi, migmatite și filite metadolomice și metacalcaroase. Cristalinul autohtonului danubian apare în munții Tarcu și este reprezentat prin amfibolite, micasisturi, gneise, șisturi cuarțice. Formațiunile cristaline sunt străpunse în munții Tarcu și Semenic de formațiuni eruptive reprezentate prin corpuri granitoide.
Au fost identificate următoarele categorii granulometrice: argilă nisipoasă - prăfoasă, plastic vârtoasă. La data efectuării lucrărilor de prospectare nu s-au pus în evidenţă fenomene dinamice active.
Natura terenului
Coloana litologică identificată prin lucrările geotehnice se prezintă astfel:
· Forajul 1:
· 0,00 (faţă de cota terenului natural) – -0,40 m: umpluturi diverse (1);
· -0,40 – -3,70 m: argilă nisipoasă - prăfoasă, plastic vârtoasă, gălbui cu verzui (2);
· -3,70 – -4,30 m: argilă nisipoasă, verzuie, cu aspect marnos (3).
Apa subterană
Apa subterană nu a fost interceptată în cadrul lucrărilor de foraj.
Adâncimea zonei de îngheţ
Climatul de tip continental moderat al zonei impune, conform STAS 6054/77, coborârea tălpii fundaţiei sub adâncimea maximă de îngheţ. Pentru amplasamentul studiat, aceasta este de ~0.60 – 0.70 m.
Caracteristicile tehnice si parametri specifici
a) categoria și clasa de importanță
· categoria de importanţă: C (HGR 766/1997);
· clasa de importanţă: II (conform normativului P 100/1-2013).
b) cod în Lista monumentelor istorice, după caz
Nu este cazul.
c) an/ani/perioade de construire pentru fiecare corp de construcție
· an construcţie: 1980.
d) suprafața construită
· Suprafaţă construită: 401.00 mp;
e) suprafața construită desfășurată
· [bookmark: _Hlk57982327][bookmark: _Hlk57982413]Suprafaţă construită desfăşurată: 735 mp, din care:
· suprafaţă construită – parter: 401.00 mp;
· suprafaţă construită – etaj: 334 mp.
f) alți parametri, în funcție de specificul și natura construcției existente
· Funcţiune: Instituţii publice (Gradiniţa cu Program Prelungit nr. 6 şi magazie)
· Suprafaţă teren: 1604 mp
· Regim de înălțime: P+1E+Pod

	 În concluzie, costurile pentru realizarea investitiei conform Devizului General, ce sunt proiectate a se realiza pe o perioadă de 14 luni sunt următoarele:
[bookmark: _GoBack]           Valoarea totală estimată a investiţiei conform Devizului General , 
                 2.750.732,08  lei fără TVA  respectiv  3.265.366,48 lei inclusiv TVA	
           din care   valoarea  C+M:         
                 1.305.000,00 lei  fără TVA  respectiv  1.552.950,00 lei  inclusiv TVA 

             Având în vedere prevederile legale expuse în prezentul raport, apreciem că proiectul de hotărâre privind modificarea HCL nr. 95/30.03.2022, respectiv de aprobare a documentatiei tehnico-economice - faza DALI, a indicatorilor tehnico-economici şi a Devizului General revizuit pentru obiectivul de investiție ” Reabilitare termica corp cladire   Gradinita PP6, Str. Tepes Voda( Ismail), nr. 17, ”îndeplinește condițiile pentru a fi supus dezbaterii și aprobării plenului Consiliului Local. 

